Piece of Mind
Piece of Mind е четвъртият студиен албум на британската хевиметъл група Айрън Мейдън. Издаден е през 1983 г. от Sanctuary/Columbia в САЩ и от EMI в останалата част от света. Това е първият албум на барабаниста Нико Макбрейн с групата.

В текстово отношение албумът показва интересите на групата към книгите и филмите. Например песента „To Tame a Land“ е по мотиви от книгата на Франк Хърбърт – Дюн; „The Trooper“ е вдъхновено от произведение на Алфред Тенисън; „Where Eagles Dare“ е филм и роман от Алистър Маклейн; в началото на „Revelations“ е цитиран писателят Гилбърт Кийт Честъртън. По-екзотично влияние е внесено от гръцката митология във „Flight of Icarus“. „Sun and Steel“ е базирана на живота на легендарния самурай Miyamoto Musashi. Алистър Краули повлиял доста на Брус Дикинсън при написването на „Revelations“.

Това е първият албум на Мейдън, който не е кръстен на някое парче (въпреки че фразата „peace of mind“ се споменава в песента „Still Life“). Първоначално албумът се казва Food for Thought, но впоследствие името е променено, понеже не е достатъчно запомнящо се. Последното парче от албума е трябвало да се казва „Dune“, по едноименната книга на Франк Хърбърт, но авторът не дава съгласието си и се налага името да се промени.

Съдържание 
 „Where Eagles Dare“ (Харис) – 6:10
 „Revelations“ (Дикинсън) – 6:48
 „Flight of Icarus“ (Смит, Дикинсън) – 3:51
 „Die With Your Boots On“ (Смит, Дикинсън, Харис) – 5:28
 „The Trooper“ (Харис) – 4:10
 „Still Life“ (Мъри, Харис) – 4:53
 „Quest for Fire“ (Харис) – 3:41
 „Sun and Steel“ (Дикинсън, Смит) – 3:26
 „To Tame a Land“ (Харисън) – 7:27

Състав 
 Брус Дикинсън – вокали
 Дейв Мъри – китара
 Ейдриън Смит – китара, бек вокали
 Стив Харис – бас, бек вокали
 Нико Макбрейн – барабани

Място в класациите 
 Великобритания – 3
 Швеция – 6
 Нова Зеландия – 8
 Австралия – 10
 САЩ – 14

Продажби 
 Платинен във Великобритания, САЩ и Канада
 Златен във Финландия и Германия

Вижте също 
 текстовете от албума

Външни препратки 
 Официален сайт на Iron Maiden
 Phantom Of The Opera – Everything about Iron Maiden

Албуми на Айрън Мейдън
Музикални албуми от 1983 година